ไฟแนนซ์ทูเดย์
ในสิ้นเดือนนี้คณะกรรมการธนาคารอิสลามแห่งประเทศไทย ที่มี บัณฑิต โสตถิพลาฤทธิ์ อดีตเอกอัครราชทูต ณ กรุงแคนเบอร์รา
23 ต.ค. 2555

“เดินหมากรุกยังต้องคิด เดินหมากชีวิตไม่คิดได้อย่างไร”
...ในสิ้นเดือนนี้คณะกรรมการธนาคารอิสลามแห่งประเทศไทย ที่มี บัณฑิต โสตถิพลาฤทธิ์ อดีตเอกอัครราชทูต ณ กรุงแคนเบอร์รา ประเทศออสเตรเลีย เป็นประธาน และกรรมการซึ่งประกอบด้วย สายัณห์ 




สตางค์มงคล อดีตรองกรรมการผู้จัดการแบงก์กรุงไทย วันชาติ สันติกุญชร รองอธิบดีอัยการสูงสุด ชูเกียรติ รัตนชัยชาญ รองเลขาธิการคณะกรรมการกฤษฎีกา เปรมกมลย์ ทิณกร ณ อยุธยา กรรมการผู้จัดการบริษัท แกรนด์ ลอว์เยอร์ และกรรมการบริษัท อสมท บุญเชิด คิดเห็น อธิบดีกรมที่ดิน อดิศักดิ์ อัสมิมานะ กรรมการอิสลามกลางแห่งประเทศไทย ม.ร.ว.ศศิพฤนท์ จันทรทัต ประธานเจ้าหน้าที่บริหาร บล.กรุงศรีอยุธยา จรูญเดช เจนจรัสสกุล ที่ปรึกษา รมช.คลัง กรรมการบริหาร บริษัท ไทยธุรกิจการเกษตร อรัญ วงศ์อนันต์ รองประธานมูลนิธิเศรษฐกิจชุมชนพึ่งตนเอง จะพิจารณาลงมติพิจารณาอนุมัติแต่งตั้ง ธานินทร์ อังสุวรังษี ผู้ที่ได้รับการคัดเลือกจากกรรมการสรรหา ที่มี มนัส แจ่มเวหา อธิบดีกรมบัญชีกลาง เป็นประธาน และถูกแย้งว่ามีคุณสมบัติไม่ครบตามเงื่อนไขขึ้นเป็นกรรมการและผู้จัดการใหญ่ งานนี้ลุ้นกันระทึก...ระหว่างถูกต้องกับถูกใจ แถมยังต้องลุ้นกับการถูกฟ้องร้องที่จะเกิดขึ้นอีกเป็นระนาว หากลงมติใดๆ แล้วเกิดความผิดพลาดขึ้นมา 
เฮ้อ... เหนื่อยแทนประธานผู้มากความสามารถเป็นถึงที่ปรึกษากระทรวงการต่างประเทศ ด้านเขตแดนและความสัมพันธ์ระหว่างประเทศ และเป็นถึงประธานคณะกรรมาธิการเขตแดนร่วมไทย–กัมพูชา (JBC) แต่พอมาเป็นกรรมการธนาคารของรัฐ อาจต้องงัดสารพัดกลยุทธ์เพื่อประสานสิบทิศ